
INTRODUCTIO. 



Perpauca sunt Juris Romani principia, de quibus 
scriptores magis dissentiunt, quam de Ulpiani effato: 
" AUeri stipulari nemo potesl. n Jam a glossatorum 
temporibus inde, usque ad nostTam aetatem hac de re 
dubitatur et disputatur. Indies alii novas proferant 
opiniones et interpretationes , verum quaestio remansit 
et adhuc sub judice lis est, an illa regula jure Romano 
valuerit necne. 

Nostrum propositum longe excedit omnium Juriscon- 
sultorum opiniones colligere et enumerare, ideoque ma- 
gis refutare sententias illorum, qui negant juris princi- 
pium a nobis laudatum apud Romanos viguisse. 

Nostrum conamen tantum eo tendit, ut principium 
sicut ab Ulpiano enuntiatum est, explicetur sic, ut ap- 
pareat, quid illa juris regula significet, quatenus sit 

1 

circumscripta, quibusnam in casibus exceptio sit ad- 
mittenda. Deinde nobis proponimus breviter enucleare, 
an idem principium jure nostro valeat, ita nt etiam ap- 
pareat, an legislator Neerlandicus etiam hac in re, ut 
saepius, controversiam et quaestionem Juris Eomani in 
Codicem nostrum receperit» 

PARS PRIOR. 



JUS ROMANUM. 



Nulla est conventio, nullus est contractus, nisi ha- 
beat finem legitimum. 

Omnium conventionum et contractuum finis est, ut 
aliquid fiat aut detur. 

Hic finis duas amplectitur personas, alteram dantis 
aut facientis, alteram cui datur aut fit. 

Necesse est eum, qui stipuletur, acquirere ab aliquo, 
nempe a promissore vel ab alio; et acquirere alicui, 
nempe sibi vel alii. 

Haec principia, quae e rerum natura profluunt, jure 
civili circumscripta invenimus verbis nempe Ulpiani *): 
// Alteri stipulari nemo potest. // Ideo stipulans a solo 
promittente, non ab alio, et sibi tantum, non alteri, 
acquirere potest. 



1) 11. 38. § 17. ff. de V. O. (XLV. 1). 

CAPUT I. 

Regulae expositio. 



Perspicua est ratio hujus principii et ab ipso Ulpiano 
datur, dicente: f/inventae enim sunt kujusmadi obliga- 
// tiones ut quisque acquirat quod sua interest. // Si 
igitur contractus, quem facio, mea nihil interest, nul- 
lus est. 

Animadvertendum est quaenam sit vis verborum: 
quod interest; significant nempe quod jpecuniariter inte- 
rest 1 ). Nobis igitur nos ipsi stipulari possumus quia 
id fieri nostra interest. 

Sunt tarnen rëgulae: // Alteri stipulari nemo jpotest » 



1 ) Cfr. Hugonis Donelli Comm. ad tit 1. Lib. XLV. ff. de V. O. n°. 7. 

Paullus antem ipse hoc docet in lege 23 ff. de Pact (n. 14); 
' deinde quia verbum proprie id significat, sic enim definitur id, 
quod lucrari et consequi potuimus; id autem cpnsequi intelligimus, 
quod in patrimonium pecuniamque nostram convertitur. 

1. 13. ff. Ratam rem hab. (XLVI. 8). 

tot exceptiones ut rionnulli interpretes l ) eam viguisse 
plane negent , et alii in tot casibus contrarium admit- 
tant, ut regula fiat exceptio 2 ). 

Credimus tarnen fere omnes exceptiones profluere ex 
eo, quod principium laudatum non satis accurate circum- 
scriptum est, etsi ex Ulpiani verbis, quae eodem loco 
occurrunt, illustretur. 

Hanc ob causam singulorum verborum hujus regulae 
vim ac potestatem inquirere nobis proposuimus. 



Sbcïio I. 



JLTERI STIPÜLARI NEMO POTEST. 



Multi interpretes adducunt regulae nostrae seriem ex- 
ceptionum, quas vocant; sunt casus, quibus quis verbis ' 
stipulatur alteri, re autem ipse intelligitur stipulari sibi. 



1) Cons. C. F. Heter in Commentatione , cui titulus: Ist ein Ver- 
trog zum Vortheil eines Dritten ungiltig, quae legitur in Zeitschrifl 
für Civilrecht und Prozesz.. Neue Folge , t. III. (Giessen, 1847), 
n°. 1., p. 1—47. Idem scriptor antea eandem quaestionem tracta- 
verat in opere: Abhandlungen aus Verschiedenen Theilen der Hechts- 
wissenschaft. (Giessen, 1841), p, l. sqq. 

2) Cl. von Vangerow, Leitfaden der Pandecten III. § 608. 

Minime illi casus regulae adversantur, sed maxime e 
regula sunt: quoniam, qui ita stipulatur alteri, ut ejus 
intersit dari alteri, dici potest et debet stipulatus esse 
sibi non alteri , quippe qui stipulatur non alterius com- 
mode sed suo; vult stipulatione sibi acquirere id cujus 
causa ff omnes stipulationes inventae sunt // nempe // id 
// quod sua interest. >/ 

Eegula nostra prohibet quominus quis alteri stipulè- 
tur. Requiritu* igitur ut alia persona sit is, cui stipu- 
latus egt, et ipse stipulans. Verum non sufficit, ut hae 
personae diversae sint corpore et natura, sed juris et 
legis significatione. Quaedam autem personae ita con- 
junctae sunt, ut etsi diversae corpore tarnen juris sensu 
non aliae dici possint, nee igitur quaestio sit de regula 
exposita. Modi, q'uibus hoc efficitur, vel effici conten- 
ditur, ad quatuor species reduximus, quas singulis pa- 
ragraphis tractare conabimur, nempe: 

1°. Quaedam personae sunt eaedem potestate. 

2°. Quaedam personae sunt eaedem successione. 

3°. Quaedam personae sunt eaedem auctoritate. 

4°. Quaedam personae sunt eaedem volunlate. 

§]. 

Quaedam personae sunt eaedem potestate. 

Fotestas est patris ac domini in filium farailias et servum. 

Nihil interest, utrum pater vel dominus sibi stipu- 
letur, an filius familias patri vel servus domino. In 
utroque enim casu res eodem redit, nam quodcunque 
stipulatur is, qui in alterius potestate est, pro eo 
habetur ac si ipse esset stipulatus l ) Justinianus ipse 
hoc expressis verbis dicit » quia fiüi vox tanquam tua 
// intelligitur in iis rebus, qtiae tibi acquiri possunt'); // 
uterque autem stipulando hic patri , ille domino acquirit. 

Si paterfamilias filio aut dominus servo stipulatur, 
res eodem redit, ac si sibi essent stipulati; quod autem 
dandum est filio aut servo ne momento quidem apud 
eos remanet, quia dominium non habent, sed statim 
patri aut domino acquiritur. //Ei, qui tuo juri sub- 
"jectus est, si stipulatus sis, tibi acquiris 3 ). Dominus 
//servo stipulando sibi acquirit, sicut pater filio 4 ). n 



1) 1. 45. pr. ff. de V. O. (XLV. 1.) 

1. 38. ff. § 17 de V. O» et 1. 130. inf. ff. eod. 

2) § 4. Inst. de Inut. Stip. (III. 19.) 

3) § 4. Inst. de Inut. Stip. (III. 19.) 
1. 17. § 4. ff. de Pactis. (II. 14.) 
1. 7. ff. de Tact. Dot. (XXIII. 4.) 

4. 1. 39. ff. et 1. 56. ff. de V. O. (XLV. 1.) 

Ratio ipsadocet exceptiones; nam quotiescunqüe do- 
minus aut pater ex stipulatione non ipsi acquirantur, 
sed servus aut filius, variae personae habendae sunt; 
si vinculum juris, quo pater filio et dominus servo 
essent conjuncti, non adest, iidem esse dici nequeunt. 

Quum filiofamilias , qui habet peculium castrense, 
stipulatur pater, inutilis est stipulatio, nam pater non 
acquirit l ). Quod ad peculium adventitium est distin - 
guendum: si ad usumfructum pertinet valet stipulatio, 
quia, quum pater habet usumfructum peculii adventitii 
filiifamilias, filio praestari patris interest *). 

§ 2. 
Quaedam personae sunt eaedem successione. 

Omnium fere interpretum est opinio jure veteri ne- 
minem heredibus suis stipulari posse; verum e locis, 
quibus haec senten tia probanda est, tantum patet vete- 
res non concessisse ab heredibus incipere actiones et 
contra heredes 8 ). 



1) pr. Inst. Quib. non est perm. fac. test. (II. 12.) 

2) 1. uit. Cod. de bonis quae lib. (VI. 61.) 

3) Gaj. Inst. III. 100. 117. 158. 

Cfr. cl. Ch. G. A. von Scheurl, Beitrage zur Bearbeituny des 
Römischen Rechts (Erl. 1853), n°. 3. p. 102 sqq. 

Hanc tarnen regulam sustulit Justinianus // quuin et 
» stipulationes et legata et alios contractus post mortem 
// compositos antiquitas quidem respuebat, nos autem 
n pro communi hominum utilitate recepimus , consen- 
//taneum erat, etiam illam regulam, qua vetustas ute- 
"batur, more humano emendare. Ab heredibus enim 
// incipere actiones vel contra heredes , veteres non con- 
ft cedebant contemplatione stipulationum caeteraramque 
tf causarum post mortem conceptarum 1 ). » 

Mittimus igitur quaestionem, quid fuerit juris ante 
illam constitutionem, quoad ad nostram regulam s ). 
Hoc sane constat post illam Justiniani legem latam 
unicuique licuisse heredibus suis stipulari. Perspicua 
est ratio hujus principii, nam si ad naturam respicimus 
heredes cum defuncto revera eadem sunt persona. Omne 
autem jus defuncti transiit in heredem ; quod heredi 
datur, recte dici potest defuncto dari. Heres sustinet 
personam defuncti, ut testator, quamvis natura et cor- 



1) 1. un. Cod. ut act. ab her. (IV. 11.) 

Cfr. 1. 11 et 13. Cod. de Contr. Empt. (VIII. 38.) 

2) Cl. tom Schbuhl Justinianum regulam antea incognitam rece- 
pis«e negat, atque existimat Imperatorem magis Juris Gentinm prin- 
cipia adplicuisse contra Juris Civilis rigorera. Huic doctrinae nuper- 
rime se opposuit doet. M. Romer, in opusculo: Ueber den römischen 
Rechtssatz; obligatio ab herede incipere non potest. (Zür. 1855) qui 
pugnam agnoscit inter L. 137 § 8 D. de V. O. et L. 13. C. 1. 

'pore mortuus, tarnen per successionem in persona he- 
redis adhuc vivere intelligatur 1 ). 

Superfluum est addere nos tantum egisse de casu, 

quo heres heredi heredibusve solis, non cum semet 

ipso conjunctis stipulatus est. De illa autem stipula- 

tione tibi et stipulanti et alteri cavetur, alio agendum 

. est •). 

Ex juris principio, ubi eadem est ratio , ibi eadem 
debet esse legis dispositio profluit, eum qui bona fide 
possessor est hereditatis, cum persona heredis eadem 
censendum esse 3 ). 

§8.- 

Quaedem personae sunt eaedem auctoritate. 

Auctoritas administrationis est. in tutoribus, curatori- 
bus, actoribus civitatis et universitatis cujuscunque in j 
procuratore militis, turn et in magistratibus quibus 
injungitur jure, ut satisdationem a tutoribus et cura- 
toribus exigant 4 ). 



1) Cfr. Cl. von Vasoerow, Leilf. der Pand. T. III. § 608. 1.2. e. 

2) Cfr. 1. 137. § 8. ff. de V. O. (XLV. 1.) Donellus 1. 1. 
44 sqq. 

3) 1. 22. ff. de Pee. Const. (XIII. 5.) 
1. 21. pr. ff. de Fidej. (XVI. 1.) 

Cfr. von Vangerow, Op. laud. T. III. § 608. IV. 1. d. 

4) Cfr. Donellüs, Comm. ad Tit. III. ff. de V. O. (XIV. 1.) 

Hae personae autem propter munus publicum et po- 
testatem in eo manere in rebus administrandis ipsis 
traditam, dominoruni loco habentur quamdiu eorum 
quorum cura ipsis commissa est , negotia administrant *). 

Si tutor pupilli loco est, necesse est dum pupillo 
stipulatur tutor et tutorem sub persona pupilli tibi 
stipulatum et vice versa pupillum quatenus ei expedit 
personae tutoris ipsum tibi stipulatum videri 3 ). 

Quod ad pupillum etiam animadvertendum est quan- 
dam administrationem et potestatem rei gerendae, eoque 
et stipulationis alteri ei acquirendae etiam magistrati- 
bus tribui in pupilli bonis, quum in quibusdam causis 
requiratur, ut magistratus cautionem a quibusdam per- 
sonis pupilli nomine exigat, quo vel pupillo vel pupilli 
heredibus caveatur: nempe magistratus debet exigere a 



1) 1. 27. ff. de Adm. et Per. (XXVI. 7.) 

1. 7. § 3 in fine ff. pro emtore (XVI. 4.) 

2) 1. 11. ff. § 6. de. Act. Pign. (XIII. 7.) 

1. 5. Cod. qnando ex fact. (V. 39.) 1. 9. pr. ff. de adm. tut. 
(XXVI. 7.) 1. 26. ff. de R. C. (XII. 1.) 

1. 52. pr. de Peculio (XV. 1.) 1. 2. ff. quando ex facto tut. 
(XXVI. 9.) 1. 2. 4. Cod. eodem V. 39. 

1. 4. § 1. ff. de Evict. XXI. 2. 1. 12. § 1. de adm. et per. 
tut. XXVI. 7. 1. 8. quando ex fact. tut. XXVI. 9. 1. 18 § 2. 
ut. leg. (XXXVI. 3.) 

1. 3. Cod. quando ex fact. (V. 39.) 

1. 26. Cod. de adm. tut. V. 37. 

Cfr.voNSAViONY, Das Obligationsrecht. Th. II. § 55. p. 36 sqq. 

tutoribus satisdationem '/ rem pupilli aalvam f ore l ) >/ , 
et ab arrogatore ut satisdet se, si pupillum intra pu- 
bertatem decesserit, restiturum quod ex bonis pupilli 
consecutus erit, illis ad quos res perven tura si arroga- 
tus in suo statu mansisset s ). 

Tutoribus comparantur hac in re curatores , procurator 
militis in actione militi acquirenda nee non actores civi- 
tatis vel universitatis cujuscunque 8 ). 

§ 4. 
Quaedam personae sunt eaedem voluntate. 

Papiniani est responsum *per liberam personam quae 
//neque juri nostra subjecta est neque bona fide nobis 
//servit obligatiónem nullam acquirere possumus. // 

Animadvertendum est hanc regulam valere de manda- 
tario vel procuratore sed non de nuntio vel de persona 
interposita vel de eo qui, ut Jurisconsulti Germani 
dicunt, alterius voluntatem expressam fert. Si autem 



1) 1. 11. § 13. 1. 15. ff. dé mag. cond. (XXVII. 9.) 
2} 1. 17. 1. 20. ff. de Adopt. et Em. (I. 7:) 
3) 1. 18. § 13. ff. ad Munic. (L. L. 1.) 
1. 11. pr. § 1. ff. de Usuris. (XXIL 1.) 
1. 5. § 7. 8. 9. de Pee. Const. (XIII. 5.) 
1. 27. ff. 'de R. C. (XII. 1.) 

aliquis agit per nuntium aut per epistolam tam.expressa 
est voluntas, ut ipse agere praesumitur 1 ). // Quoties 
//jussu alicujüs vel cum filio ejus vel cum extraneo 
//societas coitur, directo cum illius persona agi posse 
//cujus persona in contrahenda spectata sit. // Caetero- 
quin principium Fapiniani quod initio hujus paragraphi 
indicavimus Jure Romano veteri valebat de man dato atque 
igitur si mandatarius stipulatur, ipse non mandans ac- 
quirit achonein, neque hic agere potest nïsi actio ei 
cessa sit *). . 

Postea necessitate coacti huic principio derogavere 



1) 1. 2 pr. ff. de pactis. (II. 14.) 

1. 14. § 3. 1. 15. de Pee. Const. (XIII. 5.) 
1. 1. § 1. Mandati (XVII. 1.) 
1. 1. § 2. de Contr. Emt. (XVIIL 1.) 
1. 2. § 2. de O. et A. (XLIV. 7.) 
1. 9. Cod. si quis alteri. (IV. 40.) 

Cfr. disputatio 1. Mühlbnbruch, Die Lehre von der Cession 
der Forderungsrechte , p. 94 in nota et p. 108 sqq. 

2) Papinianus in lege 49. § 2. ff. de acq. vel. amitt. poss. (XIII. 2) 
» evictionis actio domino contra venditorem invito proenratore non 

* datur sed per actionem mandati ea cedere cogitnr. - Qunm in lege 
68. ff. de Proc. (III. 3.) idem Jurisconsultus dicit: «quod procurator 

* ex re domini , mandato non refragante , stipulatur invito procura- 
»tore dominus petere potest», magna controversia orta est inter 
interpretes sed e Basilicis (VIII. 2. 65.) patet vocabulum kon ex 
lege 68 excidisse. . Cfr. CujAcn Comm. in lib. UI. Resp. Papinian 
ad legem citatam Mühlenbrüch, .Cession, S. 136 sqq. 

Cfr. 1. 72. ff. de proc. (III. 3.) 

Praetores nempe actione exercitoria^ institoria, de pé- 
culiOy trïbutoria , quod jussu , de in rem verso. Non 
necesse nobis videtur has actiones omnes exponere, nam 
quum eas enumeraverimus , unicuique perspicuum est, 
quatenus dominis et patribusfamilias stipulatione alio- 
rum acquiratur actio. 

Paullulum Praetores dabant actiones utiles ad exem- 
plum actionis institoriae *) et jure novissimo plures 
exceptiones regulae praepositae: jus sensim sensimque 
hac in. re enucleatum est, ut in parte posteriore vide- 
bimus, quum de principiis mandati jure nostro agemus. 

In nonnullis tarnen casibus exceptio admittebatur et 
etiam mandanti actio vel obligatio ex stipulatione man- 
mandatarii acquirebatur, quos tarnen, tanquam excep- 
tiones regulae: nAlteri stipulari nemo potest.n Sec- 
tione III. hujus capitis indicabimus. 



Sectio IL 

ALTERI 8TIFULARI NEMO FOTEST. 

Quum regula juris, quae nobis explicanda est, pro- 
hibet quominus quis alteri stipuletur, quaeri potest an 



1) § 2. 7. I. Quod cum eo. (IV. 7.) 

talis stipulatio in genere, an tantum in specie sit intel- 
ligenda. 

Si esset stipulatio in specie, tantum illae obligationes 
essent inutiles, quae ex verborum obligationibus modo 
solenni et stricti juris orirentur; verum haec opinio *) 
admitti nequit propter verba Paulli: //Quaecumque ge- 
n rimus , quum ex nostro contractu originem trahunt , 
" nisi ex nostra persona obligationis initium sumant , 
// iuanem actum nostrum efficiunt; et ideo neque stipu- 
// lari, neque emere, vendere, contrahere, ut alter suo 
//nomine recte agat, possumus/' 9 ). 

Itaque vox stipulari in regula nostra usurpatur ut 
contrahere vel pacisci et principium laudatuin valet in 
omnibus cónventionibus 8 ). 



Sec ti o III. 



ALTERI STIPULARI NKMO POTE8T. 



Nullam esse regulam sine exceptione vidimus etiam 
in principio juris : // AUeri stipulari nemo potest. // Sunt 



1) Cons. Mabcade, Explication theor. et prat. du Code Nap. Tom. IV. 
p. 358. 

2) 1. 11. ff. de OM. et Act. (XLIV. 7.) 

3) Donelli Comm. de Jure Oivili. L. XII. Cap. 16. 

autem plures casus, ubi alteri quis recte stipulari po test, 
etsi non eadem persona cum altera dici possit. 

Ex stipulatione procuratoris , domino in nonnullis ca- 
sibus praecipue in tribus, acquiritur actio. 

Primum, si stipulatus est procuTator ex re domini; 
veluti si re domini, stipulatus sit, ejus rei pretium *). 
Aequum est, quod a domino proficiscitur ad eum reverti: 
sic, quod procurator in judicio stipulatus est, de eo ex 
stipulatione procuratoris datur domino actio 2 ). Hinc 
est, cur ex stipulatione procuratoris detur domino actio 
utilis de eo , quod procurator in judicio stipulatus est 3 ). 

Alter est casus, ubi domino ex stipulatione procura- 
toris acquiritur actio si procurator stipuletur quid, etsi 
non ex re domini domino praesente 4 ). Quasi in eo, 
quod domino praesente geritur, haec mens sit et cogi- 
tatio contrahentium ut, quemadmodum dominus se, id 
quod geritur, ad se pertinere veile, praesentia sua con- 
firmat, ita contrahentes , quod illius nomine geri, quod- 



1) 1. 68. ff. de Proc. (III. 3.) 

2) 1. 27. § 1. in f. ff. de Proc. (III. 3.) 

3) 1. 28. ff. de Proc. (III. 3.) 

1. 1. § 16. de Mag. Conv. (XXVII. 8.) 
1. 18. ff. de Damno Inf. (XXXIX. 2.) 
1. 4. pr. Kem pup. salv. f. (XLVI. 6.) 

4) 1. 79. ff. de V. O. (XIV. 1.) 

que illum in ea re veile intelligunt, pariter ad illum 
velint pertinere I ). 

Tertius casus adest quum domini res aliter salva esse 
non possit, quam si ex stipulatione procuratoris detur 
ei actio utilis 2 ); exeinpli gratia: si procurator abest 
eoque non potest actionem directam domino cedere aut 
praesens cedere non vult, et in utroque casu non est 
solvendo. 

Domino acquiri etiam potest actio ex stipulatione al- 
terius, etsi hic non sit procurator, sed tune solum quum 
is, qui paciscitur, rem suam dat, cujus recipiendae no- 
mine ab eo, cui dat, sibi actionem acquirit et nihilo- 
minus in re danda paciscitur eam alii restitui. Exempli 
gratia: si quis rem alienam quam apud se habebat com- 
raodavit alicui aut apud eum deposuit ea lege, ut is 
eam rem domino, cujus erat, restitueret, constitutum 
est in hisce casibus domino competere utilem actionem 
commodati vel depositi s ). 

Quum quis rem suam donavit ea lege, ut donatarius 



1) Cons. von Vakobrow, op. laud. T. III. § 608. 4. lc. 

2) 1. 1. § 18. inf. de Euere. Act. (XIV. 1.) 
1. 1. 2. de Inst. Act. (XIV. 3.) 

1. 13. § 25. de Act. E. et V. (XIX. 1.) 
1. 5. inf. de Stip. Pract. (XL VI. 5.) 

3) 1. 8. Cod. Ad. Exhib. (III. 42.) 

eam alii, qui dominus non eraf, restitueret, placuit huic 
actionem utilem esse dandam ! ). 

Actio acquiritur illi cujus nomine aliquis pecuniam 
mutuam alicui dedit vel indebitum solvit a ). 

Quum pater dotem a se tiliae datam stipulatur, filia 
defuncta, restitui ejus filiis nepotibus suis. In hoc casu 
nepotes patris acquirunt utilem actionem. Admitti nequit 
opinio Donelli 3 ) qui contendit hoc non esse exceptio- 
nem regulae propositae quia : // haec ipsa actio utilis 
// nepotibus patris data non est nova sed in persona 
" patris prius constitit et ejus fuit et inde transit in 
// alterum. » 

Contrarium autem patet ex variis locis 4 ); praecipue 
ex lege 26 Cod. de jure dotium (V. 12) : // Si genero 
" dotem dando pro filia pater communis eam reddi sibi 
" extraneo constituto stipulatus sit, nee sibi cessante 



1) 1. 3. Cod. de Cond. quae sub modo. (VIII. 55.) 

2) 1. 2. § 4. 1. 9. § 8. de K. C. (XII. 1.) 
1. 6. 47. 57. pr. de Cond. Ind. XII. 6. 
1. 126. § 2. de V. O. XLV. 1. 

1. 4. Cod. si eert. pet. IV. 2. 

3) Comm. ad Tit. I. Lib. XLV. ff. de V. O. n°. 64. 

4) 1. 45. ff. Sol. Matr. (XXIV. 3.) 

1. 9. 23. ff. de Pact. Dot. (XXIII. 4.) 
1. 45. § 2. ff. de V. O. (XLV. 1.) 

// voluut at e nee sibi , prohibente jure , quaerere potuit 
f actionem *). // 

Si quis sive dominus sive possessor de aliqua re sti- 
pulatur, ii, qui postea dominium possessionemve illius 
rei nanciscuntur , ex illa stipulatione obligantur vel 
actionem acquirunt. Sic , // si post constitutam sibi pe- 
// cuniam hereditatem ex SC. ïrebelliano restitueris , 
// quoniam sortis petitionem transtnlisti ad alium , de- 
// neganda est sibi pecuniae constitutae actio. Idem 
// est in hereditatis possessore post evictam hereditatem ; 
" sed magis est ut fideïcommissario vel eï, qui vicit, 
/> decernenda esset actio *). // 

// Heres a debitore hereditario fidejussorem accepit, 
^deinde hereditatem ex SC. Trebelliano restituit; fide- 
^ jussoris obligationem in suo statu manere ait. Idem- 
// que in hac causa servandum , quod servaretur , quum 
//heres, contra quem emancipatus filius bonorum pos- 
// sessionem accepit. Ideoque in utraque specie transeunt 
// actiones *). // Similis est casus si creditor pignoratitius 
alienat pignus cujus retro eraendi jus habet debitor, 



1) Diserte hanc opinionem Donelli sententiae contrariam defendit 
Cons. Mühlenbruch, op. land., p. 96. in nota 197. 

2) 1. 22. ff. de Pee. Const. (XIII. 5.) 

3) 1. 21. pr. ff. de Fidej. (XLVI. 1.) 

cui tune competit actio in factum *). Idem valet si inter 
socios convenisset ne intra certum tempus societas divi- 
deretur. Quin vendere liceat ei, qui tali conventioni tene- 
tur, non est dubium; quare emtor quoque communi 
dividundo agendo eadem exceptione summovebitur, qua 
auctor ejus summoveretur s ). 

Tandem addamus exceptionibus regulae propositae doc- 
trinam Juris Romani a Paullo indicatam 8 ): //cum alio 
" conventio facta prodest, sed tune demum, quum per 
» eum , cui exceptio datur principaliter ei , quid pactus 
//est, proficiat.// Non est hujus loei attingere difficil- 
limam et a multis scriptoribus accurate inquisitam con- 
troversiam, quae profluit ex illo Paulli fragmento in 
pacto de non petendo in correis debendi vel credendi 4 ). 

Praeter superiores exceptiones non sunt aliae, nee 
actio igitur alteri potest acquiri ex alterius stipulatione. 
Non ex aequitate haec acquisitio admittitur ex stipula- 



1) 1. 18. pr. de Pign. Act. (XIII. 7.) 
1. 7. § 1. de Distr. Pign. (XX. 5.) 

2) 1. 14. § 3. ff. Comro. Divid. (X. 3.) 
1. 16. § 1. pro Socio. (XVII. 2.) 

3) 1. 23. ff. de Pactis. (II. 14.) 

4) Magnum Juriscons. dissensum hac in re accurate indicarit et 
illustravit Cl. von Vangerow , qui opiniones veterum et recentioruin 
interpretum recensuit in op. laud. T. III. § 573. Anm. 5. II. pactum 
de non petendo 2. 

tionibus personarum, quae nee potestate, nee succes- 
sione , nee auctoritate , nee voluntate eaedem sunt. Hoc 
praecipue inde patet, ut procurator universorum bono- 
rum non potest stipulari domino cujus negotia admini- 
strat qui ut est, ita dicitur, a Cicerone in oratione 
sua pro Caecina, ff quasi quidam, pene dominus ff l ) , hoc 
est alieui juris vicarius 2 ) , nee permittitur liberto sti- 
pulari patrono, etsi hujus stipulationis alioquin bona 
esset ratio, propter honorem patrono debitum, propter 
beneficium singulare libertatis, quo devinctus patrono 
omnia officia in illum conferre debuit. Multoque magis 
ob easdem et graviores pietatis et conjunctionis causas 
idem tributum oportuit filii stipulationi , si is , matri > 
aut patri cujus in potestate non est , stipuletur s ). Si 



1) H. Donblli Comm. ad tit. 1. lib. XLV. ff. de V. O. n* 56 
in medio. 

2) Nonnulli interpretes contendunt in lege 1 Cod. per qnas pers. 
(IV. 27.) ubi statutum est domino ex stipulatione procuratoris uni- 
versorum bonorum actionem non acquiri, non intelligendam esse 
actionem utilem. Verum Imperatores in illa constitutione non dis- 
tinxerunt (ut ex gr. fecerunt in lege 7 Cod. de Pact. Conv. V. 14) 
quare , qnnm nihil alind dixerunt quam actionem domino esse acqui- 
sitam, omnem actionem i. e. etiam utilem esse intelligendain cense- 
mus. 

1. 5. § 6. 9. ff. de Pee. Const. (XIII. 5.) 

3) 1. 26. § 4. ff. de Pact. Dot. (XXIII. 5.) 

1. 59. § 1. ff. Ad SC. Treb. (XXXVI. 1.) 

ne his quidem hoc concedi placeret, saltem hoc relin- 
qui debuit matri : si non matri at certe patri , ut liberis 
suis liceret stipulari et his hoc modo acquirere propter 
votum parentum et naturalem erga filios caritatem *), 
et propter affectionem personarem 2 ). Atqui igitur in his 
omnibus constanter regula servatur ut placeat : // nemi- 
nem alteri stipulari posse rt. 



1) 1. 15. pr. ff. de Inoff. Test. (V. 2.) 

2) 1. 43. inf. ff. Sol. Matr. (XXIV. 3.) 

Quid sit juris si alteri quis stipuletur. 



Exposuimus regulam juris // Alteri stipulari nemo 
//potest;// vidimus singulorum verborum vim ac potes- 
tatem; adjunximus exceptiones principii praepositi; su- 
perest ut indicemus, quid sit juris, si quis secus faxit. 
Ipse Justinianus respondet: //Si quis alii quam cujus 
//juri subjectus est stipuletur, nihil agit *).rr Itaque 
nullam actionem nullam obligationem aliquis acquirere 
potest ex alterius stipulatione, quapropter dum conven- 
tione nostra non acquiratur alteri, quominus stipulatio 
vel pactio in alterum collata possit esse utilis, regula 
exposita non impedit. Stipulatio in alterum ita collata 
esse potest , ut tarnen inde nihil alteri acquiratur , 
nempe ad aolutionem seu potestatem alteri solvendu 



]) § 4. Inst. de Inut. Stip. (III. 19.: 

Extraneae personae seu alteri stipulando solutio in 
eum potest conferri; id est solvendi illi potestas, dum 
stipulatione efficitur, ut quod stipulatori quis promi- 
sisset, possit solvere etiam illi extraneo 1 ). Solutio in 
extraneam personara ita confertur: si ego mihi quid 
dari stipulor, et simul idem stipulor dari Titio, dis- 
junctim hoc modo: mihi aut Titio decem dare spondesne? 

In hoc casu stipulatio in utriusque persona est uti- 
lis; primum in mea, quia mihi sum stipulatus dari, 
quo factot mihi in decem obligatio et actio acquisitae 
sunt; deinde in persona Titii, quia, et si non acquira- 
tur ei obligatio propter regulam Juris // Alteri stipulari 
// nemo potest » tarnen adjectio hujus personae potest 
esse utilis. Est enim solutionis causa adjectus, cui rite 
solvi potest. 

Haec enim adjectio hoc efficit ut licet promissor 
Titius dari non cogatur, tarnen si velit dare possit 
i. e. solvere id, quod revera mihi solvi debebat. Sic fit, 
ut remota obligatione in persona adjecti, relinquatur 
solvendi illi potestas 3 ). Hac enim solutione in illum 
collata, nihil propterea ei acquiritur, ac ne solutio 



1) § 4. I. loco laud. 

2) H. Dokelli Comm. de Jure Civili. Lib. XII. c. 18. 

quidem, quae in illum coufertur. Nam etsi promissor 
suo spon te Titio solverit, tarnen ne sic quidem Titio 
acquiri ex stipulatu recte dici potest: quippe quae so- 
lutio illi nata est non ex stipulatione , sed ex sola vo- 
luntate promissoris, cui liberum erat ita non solvere *). 
Quaesitum est: quid sit juris si stipulatio non dis- 
junctim, sed conjunctim facta est, quod fit, si stipulor 
mihi et Titio dari centum. In hoc casu Titius non 
solutionis causa est adjectus. Dubitabatur utrum ego 
totum, an tandem dimidiam partem petere possem. 3 ). 
Dissensum inter jurisconsultos Romanos sustulit Justi- 
nianus // sed placet non plus quam dimidiam partem ei 
//acquiri,// et sane recte: nam dum stipulor mihi et 
Titio dare conjunctim, mihi soli non sum stipulatus 



1) Non attingam multas quaestiones quae vertuntur de persona 
quae solutionis causa adjecta est; an liceat extraneo solvere iuvito 
stipulatore? on semper ei an etiam ejus heredibus nam? haec omnia 
saepius latius exposita sunt, quam hoc loco fieri possit: quod et su- 
perfluum est quum revera magis ad solutionem, quam ad stipulatio- 
nem pertinet. Jam antiquitus hac de re disputaverunt Donellus ( Comm. 
de J. Civ. LXVI. c. 10) et Majansius {Disp. Tom. I. n°. 8). Post- 
quam Gaji Institutiones erant repertae et locus de adstipulatore ex 
eo elucidatus, haec omnia praeclare exposita tunt a Cons. Brandio 
iu op. Rheinisches Museum, Tom. V. p. 257 sqq. 

Cfr. Cons. von Vakoerow, op laud. Tom. III. 6582. 

2) § 4. de Inst. loco laud. Gaj. III. 103. 

decem, sed ea summa pluribus attributa pro numero 
personarum divisa intelligitur , ita ut videar quinque 
mihi stipulatus et Titio quinque. Quae res facit, ut 
stipulatio in mea persona valeat tantum quinque, stipula- 
tio autem in persona Titii in altera quinque sit inutilis , 
tam quod ad obligationem quam quod ad solutionem 
pertinet. Quod ad obligationem, quia hanc alteri acqui- 
rere non possum; quod ad solutionem, quia non id 
agitur, ut illi praestentur quinque mihi debita; sed ut 
nova quinque illi dentur ; quae , quum neque mihi 
neque illi prius debita fuerint, solutio in ea cadere 
non potest 2 ). 



1) § 4. Inst. loc. laud. 

2) H. Donblli Comm. ad tit. I. Lib. XLV. ff. de V. O. ad 
1. 55. 

PARS POSTERIOR. 



JUS NBERLANDICUM. 



Principium Juris fiomani neminem alteri stipulari 
pos&e, a Jcto celeberrimo Pothibr in opere suo l ) de 
obligationibus accurate expositum et euucleatum est. 

Codicis Napoleontici architecti , qui illum scriptorem 
sequi et, quod ad obligationes , describere solebant, 
omittere noluerunt principia a celeberrimo Jurisconsulto 
tam late exposita, exque in articulos 1119, 1120, 1121 
et 1122 Codicis laudati receperunt. 

Jam statim dissentiebant de vi ac significatione illorum 
articulorum , nee quidem conseutiebant , quo loco illa 
praecepta, quae in Capite de conditionibus conventionum 
et quidem in sectione de consensu occurrunt, insereuda 



1) Traite des obligations n°. 53 sqq. 

CL Duranton defendit locum , quo illa praecepta in 
Codice inveniuntur. Cons. Delvincoubt et Toullier 
opinionem Pothierii secuti ea referunt ad obligationum 
objectum; cL Zachariae tandem contendit ea referenda 
esse ad obligationum effectus* 

Legislator noster principia vel potius ipsos articulos 
Codicis Civilis Napoleontici recepit in articulos 1351, 
1352, 1353, 1354 Codicis Civilis nostri, atque igitur 
illa praecepta inseruit sectioni continenti praecepta ge- 
neralia conventionum , quo vitium legislatoris francici 
emendaret *). Eegula generalis occurrit in articulo 1351, 
qui audit: 

// In het algemeen kan niemand zich op zijn eigen 
tt naam verbinden of iets bedingen dan voor zich zelven.// 



1) Non facio cum Cons. G. Diephuis, Het Ned. Burg, Regt. 
Deel VI. p. 239, qui dicit: 

m De bepalingen van art. 135 1 , 1352 B. W. moesten in dezen titel , 
• die geheel daaraan gewijd is , geplaatst zyn in de Tweede Afdee- 
i ling. » 

quippe qui articuli continent praecepta generalia de Conveniionibus. 

CAPUT I. 

Alteri slipulari nemo potesL 



In exponenda hac regola iuris eundem tenorem sequi 
nobis proposuimus , quem in Jure Romano tractando 
secuti sumus; atque igitur primo loco inquirendum est, 
ut jam ex inscriptione hujusce capitis, apparet, quae 
sit vis vocabuli h alteri" ex sensu Codicis Civilis nostri. 
Quaenam autem personae, etsi corpore et natura diver- 
sae et aliae ^ tarnen ita significatione non sint aliae 
sed revera secundum legem eaedem. Hae personae de 
quibus quaeri potest , an sensu legis sint aliae , ad 
tres species reducimus, quas singulis paragraphis illus- 
trare nobis proponimus. 

Respondeamus igitur ad quaestiones: 
An quaedam personae sint eaedem successione, 
An quaedam personae sint eaedem auctoritate^ 
An quaedem personae sint eaedem voluntate? 

§1- 

An quaedam personae sint eaedem successione? 

Principium Juris Romani heredem personam defuncti 
suslinere in Codice Civili nostro continetur articulo 
1354, qui audit: 

" Men wordt voorondersteld bedongen te hebben voor 
" zich zelven , en voor zijne erfgenamen en regtverkrij- 
" genden , ten ware het tegendeel uitdrukkelijk bepaald 
ff zij , of uit den aard der overeenkomst mogt voort- 
» vloeijen. // 

Heredes, qui succedunt in omne jus defuncti acqui- 
runt igitur etiam jura et actiones, quae ex heredis 
stipulationibus nascuntur *) et obligantur ad dandum 
vel faciendura ex defuncti ejus stipulationibus 2 ). 

Verum ex principio laudato in articulo 724 Codicis 
Civilis Francici, e quo desumtus est art. 880 Codicis 
Civilis nostri nequaquam profluit aliquem jure suo here- 
dibusve stipulari posse, ut varii contendunt interpretes s ). 



1) Art. 880 C. C. 

2) Art. 1146. Cfr. articuli 1078, 1086, 1835 sqq. Art. 1346 sqq. C.C. 

3) Cons. TorLLiER, Code Civil. Tom. VI. n°. 154. 

Cons. M arcade, Explication théorique et pratique du Code 
Napoléon. Tom. IV. p. 366 sqq. 

Cons. Düranton, Cours de droit civil. Tom. XI. n°. 255. 

Adducunt hi Jurisconsulti multos locos e Pandectis ') 
ad hanc opinionem defendendam, sed quum nusquam 
tale quid in Codice Civili IVancico neque in C. C. 
nostro adraittatur, non Heet neque iis neque nobis 
auctoritate Juris Komani expresso praecepto legislatoris 
derogare. 

Quid autem significant articuli 724 Cod. Civ. Franc, 
et 1354 Codicis Civilis nostri? Juris adest praesumtio 
quemque stipulatum esse sibi et suis heredibus iisve, 
qui ejus vicem sustinent; ideo necesse est, ut quisque 
simul sibi stipuletur; qualis stipulationis sequelae tran- 
seunt ad ejus heredes; sed nequaquam inde deduci po- 
test, quemque stipulari posse solis suis heredibus 2 ). 

Contendimus eam ob causam jure nostro nemini licere 
stipulari solis suis heredibus, atque ideo stipulationem 
talem esse nullam. 

§ 2. 
An quacdam personae sint eaedem auctoritate. 
Tutor cum pupillo et curator cum prodigo vel furioso 



1) 1. 10. ff. de Pactis dotalibus. 

1. 38. ff. de V. O. Vide supra Pars I. Cap. I. Sect. I. § 2. 

2) Cfr. ampl. G. Diephuis, op. laud. Tom. VI. p. 242 sqq. 

eandem efficiunt personam sensu legis. Quoties stipu- 
lentur pupillo vel furioso vel prodigo non ipso obligan- 
tur, sed ii quorum vice funguntur personam repraesen- 
tant '). 

Maritus qui res uxoris administrat, stipulari potest 
uxori suae: lege autem tanquam mandatarius est. Si 
stipulatio pertinet ad patrimonium uxoris haec, non ille 
obligatur. Animadvertendum est nos tantum egisse de 
casu, quo maritus e pacto nuptiali non ipse habet om- 
nium rerum dominium , sed tantum administrationem. 

Simili modo omnes administratoren sive sint civitatis 
vel fisci , provinciae , municipiive , aut corporum mora- 
lium, universitatum quarumcunque , turn personarum, 
turn rerum, piarum causarum, patrimonii ejus qui abest, 
hereditatis jacentis, vel rei familiaris ejus, qui ab judice 
aeris alieni decoctor declaratus est, rite stipulari pos- 
sunt ei iisve cujus quorumve regimen vel administratio 
iis auctoritate qualicunque delata est. 

Verum , quia in articulo 1351 C. C. legimus // op 
zijn eigen naam ff rarius occurunt hae stipulationes , 
quibus administrator ei iisve, quorum rerum gestio auc- 
toritate ei delata est, suo nomine stipuletur. Adesse 



1) Articuli 441, 442, 457, 458 C. C. 

tarnen potest si e stipulatione patet, hanc pertinere non 
ad stipulantem , sed ad eum , cujus res administrat. 

Quod attinet ad eos, qui rite societatibus mercatoriis, 
sive sint nominatae, commenditariae vel anonymae sti- 
pulari possunt, de iis agemus paragrapho sequenti, quum 
societates mercatoriae non universitates sint, neque cor- 
pora moralia, et quia is, qui iis stipulatur non auctori- 
tate, sed sociorum voluntate, nempe mandato vel tacito 
vel expresso res societatis gerit. 

§ 3. 

An quaedam personae sint eaedem voluntate. 

Principia de mandato Jure Romano ac jure nostro 
diversa sunt. Quum, uti supra l ) vidimus apud Roma- 
nos vinculum juris aderat turn inter mandantem et man- 
datarium, quum illi competeret actio mandati directa 
contra mandatarium,et huic actio mandati contraria con- 
tra mandantem, tum inter mandatarium et eum, quocum • 
contraxit vel cui stipulatus est, nulla erat necessitudo 
inter mandantem et eum quocum mandatarius egisset: 
Jure quidem Justinianeo invenimus actiones adjectitiae 
qnalitatis verum hae erant exceptiones, ut nomen ipsum 



1) Partis I. Cap. I. Sectio 1. § 4. 

indicat, earumque numerus erat limitatus neque quidem 
nisi in sex casibus admittebantur 1 ). 

Jure nostro vero louge secus est, et articulus 1836 
Codicis Civilis nostri dicit: 

// De lastgever kan dengenen met wien de zaakgelas- 
// tigde in die hoedanigheid gehandeld heeft onmiddellijk 
// in regten betrekken en de voldoening der overeen- 
// komst vorderen. // 

Verum tarnen ne in errorem adducamur principia de 
mandato jure nostro regulae in articulo 1351 Codicis 
Civilis expositae derogare, nam quum in hac regula 
invenimus //neminem suo nomine alteri stipulari possen 
ad naturam mandati lege nostra pertinet, ut mandata- 
rius agat geratve nomine rnandantis. // Laslgeving is 
ff eene overeenkomst, waarbij iemand aan eenen anderen 
h de magt geeft , en deze aanneemt, om eene zaak voor 
ff den lastgever, in deszelfs naam te verrigten *). ff 

Mandato hac in re aequiparatur negotiorum gestio: 
valent stipulationes, quae a negotiorum gestore factae 
sunt nomine ejus, cujus res gessit: 

// Degene wiens belangen door een ander behoorlijk 



1) Raro a Praetore dabatur actio utilis ad exemplura actionis in- 
stitoriae etc. Cf. supra. 

2) Art. 1829. C. C. 

» zijn waargenomen, is gehouden de verbintenissen , 
// door den waarnemer ik zijnen naam aangegaan na 
" te komen, denzelven schadeloos te stellen wegens alle 
^ persoonlijke door hem aangegane verbindtenissen, en 
" aan hem alle nuttige of noodzakelijke gedane uitga- 
» ven te vergoeden, n 

Hoc principium mandatarium, si stipulatur mandanti, 
semper agere debere mandantis nomine, a legislatore 
nostro confirmatnr et vindicatur, quoties aliis locis de 
mandato sive tacito sive expresso praescribit. Hujusmodi 
est praeceptum de socio, qui socium voluntate res 
societatis gerit, societati stipulatur, alios ei eamque aliis 
obligat. Ut unum exemplum addamus: 

» Elk der vennooten, die daarvan niet is uitgesloten, 
ff is bevoegd ten name der vennootschap te handelen , 
ff gelden uit te geven en te ontvangen, en de vennoot- 
ff schap aan derden en derden aan de vennootschap te 
ff verbinden l ). ff 



1) Art. 17. Codicis Merc. 

CA PUT II. 

Alteri stipulari nemo potest. 



Animadvertendum est legislatorem nostrum regulae 
Juris Romani subjunxisse vocabula in zijnen eigenen 
naam, quae vocabula quid significent jam § tertia capi- 
tis superioris demonstrare conati sumus. 

In art. 1351 Codicis Civilis legislator noster distin- 
guit inter eam stipulationem, qua alter obligatur ad ali- 
quid dandum, faciendum vel non faciendum et eam, qua 
alteri acquiritur actio: quam divisionem nos secuti utram- 
que speciem singulis paragraphis illustrare conabimus. 

§1. 

De stipulatione , qua alter obligatur ad aliquid 
dandum, faciendum aut non faciendum. 

Regulae in articulo 1351 C. C. receptae, inter stipu- 
lantem et promittentem non geri negotium, si non se 

sed alium quid daturum facturumve promittit, in arti- 
culo sequenti subjungitur exceptio: 

// Niettemin kan men zich voor een derde sterk ma- 
// ken of instaan , door te beloven dat dezelve iets doen 
ff zal, behoudens de vordering tot schadevergoeding tegen 
// dengenen, die voor een derde ingestaan of beloofd heeft 
// denzelven iets te doen bekrachtigen, indien deze weigert 
// de verbin dtenis na te komen. // 

Si talem stipulationem accurate contemplemur, vix dici 
potest exceptio regulae praepositae, nam etsi articulus 
incipiat a voce ff Niettemin ff stipulans tarnen non pro- 
mittit alium daturum, facturum vel non facturum, sed 
de se ipso spondet et quidem se effecturum, ut alius 
det, faciat vel non faciat. Eevera adest stipulatio sub 
conditione: spondeo me daturum facturumve, si alter 
non det vel non faciat. 

Haec stipulatio bene distinguenda est a fidejussione '), 
nam fidejussio est obligatio accessoria, qua principalis 
confirmetur 2 ), quum illa ipsa per se est principalis. 



1) Confiteor infelicem redactionem art. 1351 Cod. Civ. et 1119 
Cod. Civ. Nap. argumentum praebere posse, quo contrarium defen- 
deretur; nam si articulus ille dicit, zich verbinden op eigen naam voor 
een ander describit id, quod facit quisque fidejussor qui ipse sua no- 
mine contractum iniit pro alio; verum legislator statuere voluit nemi- 
nem contrahere posse, nisi ita, ut ipse inde acquirat sequelas. 

2) Art. 1857 Codicis Civilis. 

Hoc loco animad verten dum est jure nostro regulam 
juris v Alteri stipulari nemo potest" valere, et tanquara 
exeptionem admitti, qua quis potest promittere, ut alter 
det aut faciat. Igitur praesumtio est contra stipulatio- 
nem, qua quis alteri stipulatur; nee ideo, si res est 
dubia, dicendum cum cons. Pothieb, l ) n on présume 
//facilement, que celui, qui a promis Ie fait d'un tiers, 
// a entendu se porter fort pour Ie tiers , quoique cela 
// ne soit pas exprimé. // Quam vis autem ad hanc opi- 
nionem firmandam afferri posset art. 1380 Cod. Civ. 
// indien een beding voor tweeërlei zin vatbaar is, moet 
//men hetzelve veeleer opvatten in den zin, waarin het- 
// zelve van eenige uitwerking kan zijn , dan in dien 
//waarin het geen het minste gevolg kan hebben;// quia 
secundum nostram opinionem haec stipulatio, quando 
in dubio est, revera nulla est; tarnen alia explicatio 
admitti nequit, quippe quae articulum 1351 Cod. Civ. 
redderet superfluum et regulam faceret exceptionem. 

§2. 
De stipulatione qua alteri acquiritur actio. 

Altera pars art. 1351 C. C. dicit: // In het algemeen 
// kan niemand op zijnen eigen naam iets 

1) Traite des obligations n°. 56. 

// bedingen dan voor zich zelven ; // quod principium 
etiam also loco *) occurrit : // Overeenkomsten zijn al- 
// leen van kracht tusschen de handelende partijen. 
// Dezelve kunnen aan derden .... geen voordeel aan- 
tt brengen dan alleen in het geval van art. 1353;// 
qui art. audit: //Men kan ook ten behoeve van eenen 
//derde iets bedingen, wanneer een beding, dat men 
//voor zich zelven maakt, of eene gift, die men aan 
//een ander doet, zulk eene voorwaarde bevat. 

// Die zoodanig een beding gemaakt heeft, kan het^ 
//zelve niet meer herroepen, indien die derde verklaard 
// heeft daarvan gebruik te willen maken. // 

Hinc apparet discrimen , quod jure nostro interest 
inter eam stipulationem , qua alter obligatur, et illam, 
qua alteri acquiritur actio. In illo autem casu stipu- 
latio valet, si alter eam ratam habuerit; quum in hoc 
casu, stipulatio nunquam valet, etsi alter consensum 
dederit aut eam ratam habuerit: alioquin autem regula 
omni efficacitate esset destituta. 

Variis in locis legislator noster hoc principium ex- 
pressis verbis sancivit ex. gratia, quum dicit: // Geen e 
// schenking is voor den schenker verbindende of brengt 



1) Art. 1376 C. C. 

// eenig gevolg hoegenaamd ie weeg, dan van den dag 
>/ waarop dezelve in uitdrukkelijke bewoordingen zal 
// zijn aangenomen , hetzij door den begiftigde zelven , 
// hetzij door eenen persoon , aan wien door dezen , bij 
* eene authentieke akte , de volmagt is verleend om 
tf schenkingen aan te nemen , welke aan den begiftigde 
>/ gedaan zijn, of in het vervolg mogten gedaan wor- 
/> den 1 ). // 

Duplex est exceptio in articuli 1353 segm. 2 ad- 
missa: potest nempe quis alteri stipulari vel si simul 
sibi stipulatur, vel si facit donationem sub conditione 
tali. üisputatur et revera difBcillima est quaestio de 
natura illius stipulationis, quam nonnulli 2 ) dicunt sub 
clausuia poenali, alii 3 ) conditionalem. Has opiniones, 
quae admitti nequeunt, refutare non possumus nisi paul- 
lulum latius earum stipulationum naturam inquiramus. 

Quid autem est stipulatio poeualis? Ad hanc quaes- 
tionem respondet art. 1340 Cod. Civ. 

tr Het beding van straf is zoodanige bepaling, waarbij 
// iemand tot zekerheid van de uitvoering eener ver- 



1) Art. 1720 Cod. Civ. 

2) Cons. G. Diephum, N. B. R. Tom. VI, p. 219. 
Cons. Zachariae, Franz. Civilr. Tom. II, p. 344. 

3) Cons. Toüllier, Le droit Gvil. Tom. VI, n°. 152. 
Cons. A. db Timto, B. W. Tom. II, p. 371. 

// bindtenis tot iets bepaalds verpligt is, ingeval dezelve 
// niet nagekomen wordt. » 

Conferamus ad hunc articulum sequentem, qui arcte 
cum praecedenti cohaerit: 

n De nietigheid der hoofdverbindtenis maakt ook het 
// beding van straf nietig. » 

Ex his praeceptis comparatis cum art, 1353 C» C. 
multi arguunt stipulationem poenalem , etsi stipulationi 
principali sit adjecta , quae inutilis sit , valere , dum- 
modo facta sit in favorem alterius ; vertim credimus 
hanc esse petitionem principii , neque igitur exceptio- 
nem segm. 1 art. 1351 esse admittendam , sed illam 
explicationem niti infelici art. 1341 segm. 1, redactione 
illiusque praecepti improbanda interpretatione. 

Obligatio autem principalis ex priore art. 1341 segmento 
tantum eo casu nulla est, quo vel fieri nequit (impossibilis 
est) vel legibus bonisive moribus adversatur. Adeoque 
secundum nostrara opinionem admitti nequit sententia. 
Cons. Toullier, qui contendit articulum laudatum etiam 
agere de casu , quo stipulatio vi , dolo malo vel errore 
est facta: nam si tali obligationi stipulatio poenalis sit 
adjecta antequam vis sublata, dolus errorve detecti sunt, 
stipulatio illa per se est nulla : quia illi clausulae eadem 
vitia insunt ac obligationi principali. Stipulatio vero 

poenalis valet, si adjecta est postquam consensus ad 
obligationem principalem contrahendam necessarius plane 
fuit liber. Inde patet art. 1341 , al. I non accurate esse 
scriptam : stipulatio autem poenalis non est nulla prop- 
ter vitia obligationis principalis, sed ob ea, quibus ipsa 
laborat. Sic clausuia poenalis, quae adjecta est obliga- 
tioni, quae fieri nequit vel ordini publico bonisve mo- 
ribus adversatur, ipaa per se fieri nequit et ordini et 
publico bonisve moribus adversatur, non quia impossi- 
bile etc. est dare aut facere, sed quia impossibile etc. est 
aliquid dare aut facere sub clausuia poenali, quum mora 
esse nequit in eo dando etc. quod impossibile est aut 
ordini publico bonisve moribus adversatur 1 ). 



1) Cfr. Clar. C.W.Opzoomer, Het Burg. Wetb. Tom. II, Annot. 
in art. 1341, al. I. qui in fine disputationis adducit sententiam 
Donelli eleganter et dilucide expositam. 

* Quae per se valere potest stipulatio, ea non est omnino accesaio 
» ullius praecedentis ; nunquam enim accessoria obligatio esse potest 

* sine principali. Non enim stipulatio poenalis, inutili snbjecta, ideo 
'inntilis est, quia prior erat inutilis; sed qnia poenalis eodem 
» vitio in sese laborabat. Impossibile enim subjecta et ipsa est im- 

* possibilis. Subjecta stipulationi turpi ipsa quoque est turpis, ut- 
m pote delicti invitandi causa subjecta. Quod longe aliter fit, quum 

* prins stipulor alteri quid dari aut fieri, et nisi dederis, feceris, 
- stipulor poenam. Nam illic stipulor alteri ; in poena stipulor mibi. 

* Quae res facit, ut hic, priore vitio remoto, contraria de causa uti- 

* lis esse debeat stipulatio. Et generaliter de vi stipulationis poena- 
» lis ita definiemus , nunquam stipulationem poenalem praecedenti 

* subjectam ideo inutilem fore , quia forte praecedens sit inutilis ; 

Hisce expositis perspicuum est articulum 1353 vel 
admittere exceptionem art. 1341 al. C. C. vel non esse 
stipulationem sub clausuia poenali. Si esset exceptio, 
ut nonnulli l ) contendunt, haecce argumentatio esset 
admittenda. 

Stipulatio in favorem alterius est nulla atque igitur 
etiara accessio nempe clausuia poenalis; haec vero utilem 
facit stipulationem principalem atque ideo etiam se ipsam 
reddit utilem s ). Yerum natura clausulae poenalis hanc 
explicationem admittere vetat. Si enim quis alteri sti- 
pulatur, cui obligationi sibi adjungit clausulam poena- 
lem, adest utilis obligatio inter stipulantem et promis- 
sorem; et quidem sub conditione, ut alteri fiat autdetur; 
hic vero ex ea stipulatione minime petere potest: atqui 
secundum art. 1353 C. C. ille tertius, si declarat se uti 
veile, jus petendi habet; ergo hoc casu stipulatio sub 
clausuia poenali adesse non potest. 

Ad senten tias refutandas eorum, qui dicunt stipula- 
tionem art. 1353 C. C. esse condiiionalem pauca suffi- 
ciunt. Nititur eorum opinio infelici redactione illius 



• sed tune solum, cum ipsa per se proprio aliquo vitio et conditione 
»sua laborabit. Quodcunqne autem impedimentnm id erit, inntilem 
- fore stipulationem etiamsi praecedens sit utilis. » 

1) Cons. Zachariab I. 1. al. supra citat. 

2) Cons. G. DiephüI8, op. laud. Tom. VI. 

articuli et praesertim verbis // zulk eene voorwaarde 
t/ bevat. // Si autem Titius stipuletur sibi centum a 
Caio, nisi hic Seio equum suum det, adest obligatio 
conditionalis , sed liaec dici nequit esse in favorem 
alterius, nam Titius non Seio stipulatus est; quomodo 
quaeso Seius ex ea conditkxne, quam vocant, jus pe- 
tendi deduceret? Si haberet, Titius et etiam Seius 
equum petere possent. 

Aliud argumentum, quo apparet obligationem condi- 
üonalem adesse non posse, invenimus in segmento se- 
cundo articuli nostri: stipulanti scilicet competit jus 
revocandi id, quod alteri stipulatus est. Eatio perspicua 
est, cur ille solus hoc potest neque ulrimque stipulantis 
consensus requiritur, quia scilicet stipulans promissorem 
liberat ab onere. Sin vero esset obligatio conditionalis , 
stipulans haberet jus non liberandi, sed etiam aggra- 
vandi obligationem promissoris; nam si promissor potius 
dat alteri quam id quod stipulanti debet non libeiatur, 
sed majus onus ei imponitur, si stipulans revocat stipu- 
lationem (in casu nostro conditionem) alteri factam. 

Tandem ex acceptatione alterius, qua stipulans im- 
peditur, quominus stipulationem revocet, argumentum 
petimus. Quomodo enini illa acceptatio fieri posset; 
omnibus juris principiis obstat ut (casu praeposito 

retento) Seius declareret se Caii equum accipere veile. 

Itaque quum stipulationera articulo 1853 Codicis Ci- 
vilis descriptum neque sub clausuia poenali, neque sub 
condüione esse patuit (ut speraraus), quaerendum est 
quaenam tune illius stipulationis sit natura. 

Nobis persuasum est art. 1353 C. C. describere for- 
mam vel modum quo legislator noster adinittit, ut quis 
alteri stipuletur. Potest igitur quis alteri stipulari, si 
simul cum promissore ipse sibi stipulatus est, vel ei 
donationem fecit, talem continentem conditionem. Quum 
Titius Seio dat centum sive vendit domum dummodo 
Caio dederit quinquaginta stipulatio adest secundum 
art. 1353 C. C. Haec stipulatio revocari potest ab eo, 
qui stipulatus est, donec alter declaravit se jure ex 
stipulatione sibi nato uti veile. Igitur hic non valet 
regula stipulationem nonnisi et promissoris et stipulantis 
consensu dissol vi, sed sufficit voluntas ejus, qui stipu- 
latus est *). 

Sed quid juris si alter non acceptavit donationem? 
Num stipulans ipse e contractu agere potest? Ex. gr. 



1) Cons. Diephuis, Ned. Burg. Regt. Tom. VI, p. 219. 
Cons. Zachabiab, Franz. Civilr. Tom. II, p. 344. 
Cons. Toullibb, Le droit Civ. Tom. VI, n°. 152. 
Cons. de Pinto, B. W. Tom. II, p. 371. 



Digitized by 



Google 



46 

Titius dedit mille Caio ea conditione, ut Seio daret 
quotannis sexagenta. Distinguendum esse videtur : si 
nempe Seius tantum accipiendi gratia adjectus est , id 
est, si revera stipulantis solius interest, Titius petere 
posse videtur; verum, quum is, qui alteri stipulatus est, 
hoc tantum fecit in alterius gratiam, ipse stipulans 
nequit petere : h. v. c. Titius dedit centum Seio , qui 
praestaret quotidie alimenta Caio , tune ea , quae Caius 
accipere non vult, ipse Titius petere non potest. Si 
alter, cui quis stipulatus est, moritur, ejus heredes 
accipere possunt vel non, secundum eandem distinctio- 
nem, quam modo fecimus ! ). 

Difficilior est quaestio, quid sit juris, si is, qui sti- 
pulatus est, moritur antequam alter acceptavit. Argui 
potest ex articulo 1720, al. II. C. C; quo praescribitur 
donationem esse nullam , si donator moritur antequam 
donatio est accepta, verum stipulatio, de qua agimus, 
etiam , si esset mera liberalitas , donatio vocari nequit ; 
nam hic tantum adest conditio , pactum accessorium 
quid contractui principali adjectum , nee ideo requirun- 



l) Perspicunm est excludi casnm, quo quis alteri stipulatus est 
aliquid, quod ejus personam excedere nequeat, e. g. alimenta, an- 
nuam pecuniam, similiave. 

tur omnia solemnia, quae in donationibus accipiendis a 
legislatore statuta sunt. Hanc ob causam credimus he- 
redes stipulantis revocare posse stipulationem a defuncto 
in favorem alterius factam. 

CAPUT III. 

Alteri stipulari nemo potest. 



Quum snpra jus Romanum exposuimus, vidimus prin- 
cipia stricti juris, qttae antiquiore tempore valebant, sen- 
sim sensimqne enucleata, emendata, suppleta fuisse. In- 
primis Justinianns varias admisit exceptiones regalae 
praepositae et ex stipulatione duorum in variis casibus 
tertio dedit actionem utilem. 

Crescente in medio aevo mercatura, quum mnltae no- 
vae necessitudines novos exigebant contractus innomina- 
tos et varias causamm fignras, illae exceptiones receptae 
snnt. Non opus est, quod dicam reeen tioribus tempo- 
ribus, quum ingenti indnstriae incremento quotidie aliis 
modis labor cum pecunia conjungeretur et nova vincula 
inter variarum regionum incolas orirentur, nova prae- 
cepta et novas conditiones requiri, neque eos contrac- 
tus, qui Romanis aut plane aut vix essen t cogniti, jure 
antiquo regi posse. 

Sed non historiam describere nobis proposuimus , nee 
indicare, quo modo singulis institutis prius in usum 
deinde in leges introductis regulae // Alten stipulari 
h nemo potest // plures natae sunt exceptiones, sed tan- 
tum memorabimus eas, quae a legislatore nostro sanci- 
tae, praesertim in Codice Mercatorio agnoscuntur et 
describuntur, et deinde verbo attingam eas regulae ex- 
ceptiones, quae expressis verbis non admissae sunt. 

I. 

Quum mercatura ita florere inciperet, ut jam cum 
omnibus fere gentibus ageïetur, mercator non potuit 
ipse semper in omnes regiones longe remotas iter facere; 
non solum enim magna lucri pars hoc modo periret, 
sed etiam prompta et expedita negotiorum procuratio, 
tam necessaria ad mercaturam promo ven dam, tolleretur. 
Ut igitur omnia ex ordine et, quam fieri posset, celer- 
rime agerentur, necesse erat haec omnia incommoda re- 
movere 1 ). Hinc procuratores sive mandatarii, qui, quem- 
admodum in civilibus negotiis id moris jam erat, nunc 
et in rebus mercatoriis pro mandantibus agere coeperunt. 



1) Cons. T. N. H. Beels, Diss. Jur. Inaug. continens Adnota- 
tiones ad Cod. Juris Merc. NeerL Lib. I, Tït. V, Sect. I, quae 
est de Commissioiiariis , p. 9. 

Sic in patria nostra erant antiquitus factores *) ad 
exemplum institorum juris Romani iisque omnino simi- 
les et nomine tantum diversi. Sed ruercatura indigebat 
praecipue in urbibus aliisve locis maxime peregrinis 
mandatariis, qui suo nomine agentes mandantium com- 
modis in peregrinis regionibus directe prospicerent , et 
quos ab altera parte sibi obligarent tertii, ne sibi foret 
inquirendum rum mandantes essent viri integri et probi, 
quibuscnm sine periculo agere possent; quod non solum 
magnis difficultatibus laboraret, red etiam celeritati mul- 
tum obstaret, qnae in re mercatoria perficienda semper 
requiritur. Hinc coramissionarii , qni snnt ex praecepto 
legis nostrae 2 ) // die op hun eigen naam of firma en 
// tegeu het genot van zeker loon of provisie op order 
// en voor rekening van een ander zaken van koophan- 
// del verrigten. // Est itaque hoc peculiare mercatorum 
genus, proprium mercandi negotium, veteribus prorsus 
ignotum, quo id obtinuit, ut magis magisque per totum 
orbem terrarum mercatura extendi coeperit 3 ). Quum enim 



1 ) Cfr. Cons. Vobt, ad Pand. Tit. de Inst. Act. n°. 6 et passim ; 
HolL Consult. Tom. I. Cons. 193. 

2) Art. 76 Cod. Merc. 

3) Cons. N. G. Beklage, de Commissionariorum privilegiis jure 
nostro. Amst. 1848. p. 7. 

Cons. Del a marre et le Poitvin, Traite du droit de Com- 
mission, Tom. I, p. 39. 

commissionarius plerumque sit incola et quidem mer- 
cator, eaque de causa legum, morum et mercium earum- 
que justi pretii in illa regione peritus, cumque adeo 
melius quam ipse mandans scire possit, qnonam tempore 
et quo pretio maxime expediat merces emi et vendi, 
majus lucrum facere potest, et multo celerius rem agen- 
dam ad exitum perducere. 

Summum igitur et primum requisitum commissionarii 
id est, quod gerat et agat res alterius suo nomine atque 
adeo ut mo nomine alteri stipuletur. 

Haec exceptio regulae nostrae in art. 1351 Cod. Civ. 
expositae a legislatore ita est sancrita, ut, si quis nomine 
mandantiê agat, desinat esse commissionarius, neque 
amplius uti possit privilegiis illis concessis *), atque 
fiat mandatarius 2 ). 

II. 

Altera est conventio in rebus mercatoriis, qua non- 
nulli alteri stipulari eumque obligare rite possunt. Agere 
volumus de pacto inter eum, qui aeris alieni decoctor 
declaratus est ejusque creditores, qui dicunt f arte tan- 
tum crediti se contentos esse veile. Sed haec transactio 



1) Art. 80 sqq. Cod. Merc. 

2) Art. 79 C. M. 

in qua majoris numeri voluntate minorem partem cre- 
ditorum obstringere potest, a legislatore nostro non nisi 
certis conditionibus admissa est. Quum creditores con- 
vocati sunt eorumque jura inquisita et a curatoribus 
admissa sunt, decoctor offerre potest creditoribus suis 
transactionem , de qua unicuique licet deliberare post 
publicam convocationem. Necesse est ad ineundam 
transactionem, ut e quibusque quatuor creditoribus tres 
in unum conveniant; et dicant se certa parte contentos 
esse veile, dummodo ii, qui consentiant, habeant bessem 
cumuli crediti, deductis omnibus creditoribus, qui hy- 
pothecas, pignora aliave debita privilegiata habeant. 
Eodem modo consensus duarium partium creditorum 
sufficit, si simul habeant jus in dodrante patrimonii 
decoctoris. 

Ex hac transactione minor pars creditorum, et si dis- 
sentiant, obligatur obedire debet majori, ne impediretur 
per minorem partem commodum et utilitas majoris par- 
tis; melius enim est pau ca dividere, quam omnia per- 
dere l ). 



1) Cons. Maasê, Le droit Commercial dans ses rapports avec le 
droit des gens et le droit civil, Paris 1845. Tom. IV, p. 354 sqq. 

Admittenda <?st opinio Cons. Diephcis, op laud., T. VI, 
p. 301, qui dicit pactum inter decoctorem et majorem creditorem 
numerum esse exceptionem regulae praepositae. Dici autem non 

III. 

Nunc adhuc verbo attingamus principia Codicis Mer- 
catorii de assecurationibus contra damnum, quae a non- 
nullis intelliguntur esse exceptiones regulae nostrae *); 
ab aliis censentur esse casus, de quo agit artic. 1353 
Cod. Civ. 2 ). 

Articulus 264 Cod. Merc. dicit: 

// Verzekering kan niet alleen voor eigen rekening, 
// maar ook voor die van eenen derde worden gesloten , 
// hetzij nit krachte van eenen algemeenen of van eenen 
// bij zonderen last, hetzij zelfs buiten weten van den 
// belanghebbende. // 

In priore casu, si quis rem alterius assecurat, agit 
e mandato sive generali sive speciali, et igitur non 
contendi potest aliquem alteri stipulari^ nam res redit 
ad casum supra relatum, quo stipulans vel promissor 



potest minorem creditorum partem obligari ex contractu : nam revera 
ex lege obliganter nempe e sanctione illa {homologatie) , quae con- 
ventionem cum decoctore factam confirmat, ita ut sine illa confir- 
matione contractus non adesse praesumatur , neque nllam yim 
obligationis habeat. 

Cfr. Cons. Massb, loco laud. 

Cl. A. C. Holtiüs, Het Nederlandsche faillietenregt , p. 374 sqq. 
ubi dilucide expositum est, quaenam hujus sanctionis sequelae sunt, 
et qnomodo in absurdum caderent, qui in aliam sententiam abirent. 

1) Cfr. Cons. Mbrlin, Questions de droit, in voce: stipulation 
pour autrui, § 5, n°. 1. 

2) Cons. Massé* , op. laud. , Tom. IV , p. 343. 



Digitized by 



Google 



54 



cum eo cui stipulatus quis est vel proraisit , eaedem 
simt personae voluntate. In altero casu, si quis rem 
alterius nescii assecurat nil aliud est quam negotiorum 
gestor *) qui, si res a domino ratihibita est, ut su- 
pra ') diximus, mandatario aequiparatur. 

Quod attinet ad casum, quo quis rem alterius asse- 
curat suo nomine, et polizza revera est ei, qui eam ex- 
hibet, (polis aan toonder) ') tune adest commissionarius 
in assecurationibus et ea quae de commissionariis in 
genere diximus, hoc casu valent. 

Gons. Massé in opere jam saepius laudato dicit 4 ): 
'/ Si la personne qui fait assurer sans mandat au 
ff profit d'un tiers, avait payé la prime, ou s'était enga- 
" gée personellement a la payer. On rentrerait alors 
//dans les termes de 1'article 1121 du Code Civil, qui 
ff permet de stipuler pour un tiers, lorsque telle est la 
// conséquence d un contrat que Ton fait en son propre 
ff nom. L'assurance stipulée au profit d'un tiers devien- 



1) Cfr. Wetb. v. Kooph., met aanteek. door Mrs. C. D. Asseb, 
W. E. J. Bbbg van Dubben Muilkerk, M. H. Godefroi en 
J°. db Vries ad art. 264. 

2) Vide P. II, c. 1, § 3. 

3) Non est hujus loei disputare de quaestione an talis assecuratio 
jure nostro licita sit : scribimus quid sit juris , si hic modus assecu- 
rationis lege non est prohibitus. 

4) Tom. IV, pag. 348. 

/' drait la condition du payement de la prime fait par 
*le stipulant, ou de Fobligation qu'il aurait personelle- 
// inent contractée de la payer. /> 

Verum haec opinio absurda est: nam donatio quae- 
dam hoc casu esset facta ab eo, qui assecurat: quod 
ideo non potest intellegi verum esse, quia requisita 
donationis hic minime adsuut. Hoc jam sufficiat ad 
sententiam Cons. Massé refutandam. 

Tandem verbo attingamus art. 333 Cod. Merc, qui 
audit: 

>/ Zonder uitdrukkelijken last van alle de mederee- 
// ders , is hij (de schipper) onbevoegd om het schip te 
// verzekeren. >/ 

Magister navis lege mandatarios est exercitorum; 

quoniam nunc secundum art. 264 Cod. Merc. manda- 

tariis licet rem alterius asecurare, liquet art. 333 esse 

exceptionem regulae laudatae in art. 264. Sed ratio 

non est dubia: quia fieri potest ut exercitor sua magis 

interesse existimet periculum subire perdendi, quam 

solvere pretium assecurationis; et ne magister minus 

diligenter navem salvam fore curaret, quum exercito- 

ribus pecuniariter minus interesset, an ea servaretur 

periretne. 

f i n i s. 

THESES. 



Donatio sine traditione jure Bomano dominium non 

transfert. 

II. 

In lege 37 ft'. Pam. Ere. (X. 2) vocabulum non 
vulgari librariorum errori est tribuendum. 

III. 

Creditores defuncti, qui obtinuerunt benificium sepa- 
rationis (boedelafscheiding) postea agere nequeunt ad 
id, quod deest patrimonio defuncti, ut hujus aes alie- 
num solvatur contra heredem, etsi pure adierit. 

IV. 



Pater rem filio commodatam et ab eo venditam vin- 

dicare nequit. 

V. 

Possessio in art. 2014 est possessio civilis. 

VI. 

Absurdum est praeceptum legislatoris nostri quod 
continetur segmento secundo art. 1979 Cod. Civ. 

VII. 

Articuli 671, 1129 et 1228 Cod. Civ. conciliari 

nequeunt. 

VIII. 

Vox vruchtgenot in diversis Cod. Civ. nostri locis 
diversas admittit interpretationes. 

IX. 

Si quis rem mobilem emit ejusque pretium non 
solvit, rem autem operario tradidit, deinde aeris alieni 
decoctor declaratus est, venditor non habet privilegium 
ex art. 1185 segm. 8 Cod. Civ. prae operario ex 
segm. 5 ejusdem articuli. 

X. 

Depositi naturae maxime adversatur quod legislator 
statuit in art. 1744 God. Civ. ad 3 m, 

XL 

Qui rem alienam cujus in possessione non est dolo 

malo vendit ut inde lucrum capiat, jure nostro furtum 

non committit. 

XII. 

Art. 159 legis de Imperio non derogavit art. 92 legis 

de Be Judiciaria. 

XIII. 

Non faciendum est cum Jurisconsultis Amstaelo- 
damensibus in adnotationibus ad Cod. Merc. ad art. 807 
contendentes : 

// De curators blijven intussohen altijd de handelende 
//partijen, en het staat aan hen om naar gelang van 
// den inhoud der brieven daarvan aan den gefailleerde 
// al dan niet mededeeling te doen. // 

XIV. 

// L'échange, c'est TÉconomie Politique, c'est la Soeiété 
// tout entière, car il est impossible de concevoir la Soeiété 
//saus Échange ni 1'Échange sans Soeiété.// 

Frédéeic Bastiat. 

Harmonies Économiques. 

XV. 



'/ Maar het is niet alleen door deze openbare instellin- 
//gen (de spaarbanken — de banken van leening, enz), 
f dat de Staat armoede moet zoeken te voorkomen. Aan 
// alle bijzondere liefdadige instellingen, die overeenkomstig 
'/ ware staathuishoudkundige beginselen de oorzaken van 
// armoede trachten weg te nemen, moet het Staatsgezag 
// bereidwillig de hand der behulpzame ondersteuning ver- 
// leenen. Alle menschen zijn leden van het groote lig- 
// chaam der zamenleving. De wetenschap doet het verband 
// en den zamenhang van het geheel kennen; opregte liefde 
// tot de waarheid doet in toepassing brengen, wat de weten- 
// schap leert tot volkswelvaart dienstig te zijn. De edelste 
// roeping van het Staatsgezag is de onderlinge zamenwer- 
h king tot welzijn der maatschappij te bevorderen en te 
// ondersteunen, n 4 

Jhr. Mr. J. de Bosch Kemper. 

Handleiding tot de kennis van het Neder- 
landsche Staatsregt en Staatsbestuur. 

AAN MIJNEN VRIEND F. C. FIEYEZ, 

BIJ ZIJNE BEVORDERING 

TOT 

DOGTOR IN DE BEIDE REGTEN. 



Zal ik op dees blijden dag, 
Die uw wenschen zag bekroonen, 
Vriend! mg aan uw oog vertoonen, 

Met een lied van rouwbeklag? 
Zal 'k met dofgestemde noten, 

Momp'len op een som'bre wijs 
Van de vreugd', door ons genoten 

In » 't verloren Paradijs? - 
Waar zoo velen u omringen, 

Elk om 't zeerst u hulde biedt, 
Wil ik mede voorwaarts dringen, 
Om u 't welkom toe te zingen 

In een schat'rend vreugdelied. 
Zal ik als de speelsche knapen 

Mij vermeijen op het strand, 

Om met overhaaste hand 
Bonte schelpen op te rapen, 

Die verstrooid zijn op het zand? 
'k Zou wel menig beeld ontwaren, 

Dat u vriendlij k tegenblonk 

En u nieuwe vreugde schonk, — 

Welligt werd ook bij 't vergaren 

Menig oude wond gevoeld, 
Die door 't boos geweld der baren 

Weer op nieuw was blootgewoeld. 
Zaagt ge u menig bloem ontglijden , 

Die ge in 's levens uchtendstond 

Al te driftig zamenbondt, 
Weldra komen beter tijden , 

Zie, daar treedt bet zomertij 

Met zijn bloemkorf n ter zy , 
Om een ruiker u te winden 

Van bet schoonste hofgebloemt', 

Waar de Lent' vergeefs op roemt, 
Doch in 't voorjaar niet te vinden, 

En dat huwlijk wordt genoemd. 
Een vriendinne trad u tegen , 

Die n naar bet verre land 
Wil verzeilen op uw wegen, 

En haar trouw u heeft verpand. 
Zoo verkeerde dan uw vreezen, 

Dien gij vroeger uiten mogt: 
• 't Zal een pelgrimsreize wezen ! * 

Maar nu is 't een zegetogtl 
'tMoog u nooit aan moed ontbreken, 

Om ook aan de verre kust, 

Van uw schoone taak bewust, 
Waar gij kunt, het Regt te wreken, 
En die kennis aan te kweeken, 

Die uw ziel was en uw lustl 
'k Voel my naar het oord getrokken , 

Waar gij thans u henenspoedt; 

Tooverbeelden , wonderzoet , 
Die mij onweerstaanbaar lokken, 

Wenken vriendlijk uit den vloed. 
En in zoet gepeins verloren, 

Meen ik tusschen 't golfgeruisch . 
Soms een flaauw geroep te hooren 

Als van woelig scheepsgedruisch. 
Dan voel ik den wensch ontluiken , 

Die mijn lippen doen verstaan: 
* Mogt mijn ster daar onderduiken , 

* Waar zij eens is opgegaan ! * 
Maar wat lot u moog weêrvaren, 

Welke toekomst u ook beid', 

Of de wereldzee ons scheidt, 
Of ons ginder zal vergaren , 

Blijf tot in der eeuwigheid 
De herinring met u dragen 
Van de schoonste levensdagen, 

Die uw jeugd u heeft bereid. 
Zoo de herfst naakt met zijn vlagen 

En 't ook eenmaal winter wordt, 

('t Leven immers is zoo kort!) 
Zal uw bouwval van 't verleden, 

Schoon tot puin ineen gestort, 
Zich met lagchend groen omkleeden, 

Dat ter geener tijd verdort! 

J. E. Banck, Jr., 
Jur. Cand. 

